Cucumis myriocarpus

Ny Cucumis myriocarpus dia karazana zavamaniry mamony ao amin' ny fianakaviana Cucurbitaceae, mandady na mianika, maniry isan-taona, teratany any amin' ny tapany atsinanan' ny faritra atsimo amin' i Afrika. Zavamaniry ahitra izy io ary misy poizina ny voany.

Izy io dia manana voany kely, boribory, maitso-mavo na misy soritsoritra maitso, isy tsilo malemy, sy voniny mavo madinika ary ravina maitso mavana misy mivilombilona lalina. Maniry amin' ny tany voakorontana sy amin' ny faritra nanaovana tavy na nodiovina izy io, ary afaka maniry amin' ny hamandoan' ny fahavaratra.
vignette|Cucumis myriocarpus subsp. myriocarpus
Misy poizina ny voany sy ny raviny noho ny fisian' ny kokorbitasinina. Poizina ho an' ny olombelona sy ho an' ny soavaly, ny ondry, ny omby ary ny kisoa ary mifandray amin' ny fahafatesan' ny biby ity zavamaniry ity. Nampiasain' ny olombelona ho fanafody fampandoavana izy io. Misy ny firaketana momba ny fanapoizinana nahazo ny olombelona.

Heverina ho ahidratsy manimba ny Cucumis myriocarpus any Aostralia sy any California. Anisan' ny zkarazan-jvamaniry manafika maro any Aostralia izay manimba ny toekarena izy io, ka ny tantsaha no mizaka ny ampahany be amin' ny vokatr' izany.
vignette|208x208px|Ravin' ny Cucumis myriocarpus
Matetika ny Cucumis myriocarpus no afangaron' ny olona amin' ny Citrullus lanatus any Aostralia, izay ahitana ireo karazana roa ireo. Manana voany kely maro, miafina ao ambanin' ny raviny ny Cucumis myriocarpus. Kely noho ny baolina gôlfa ny voany izay maitso nefa mivoatra ho mavo rehefa matoy. Ny Citrullus lanatus maniry hoazy no zavamaniry mitovitovy aminy fa lehibe kokoa, izay hita matetika eny amoron-dalana any ambanivohitr' i Aostralia. Matetika ny ankizy any ambanivohitr' i Aostralia no mampiasa ny voan' ny Cucumis myriocarpus ho loharanom-pialam-boly, ohatra amin' izany ny fifanipazana azy amin' ny tongotra, na ny famoretana ny voany mba hifampitifirana amin' ny vihiny.
vignette|316x316px|Cucumis myriocarpus
Indraindray dia miara-maniry ny Cucumis myriocarpus sy ny Citrullus lanatus (izay samy atao hoe "wild melons") any Aostralia. Samihafa kely fotsiny ny lokony sy ny bika aman'endrik' izy ireo, ary ny ravin' ny Citrullus lanatus dia somary vandambandana kokoa noho ny an' ny Cucumis myriocarpus. Ny haben' ny voan' izy ireo no fanavahana mazava indrindra: somary lehibe ny an' ny Citrullus lanatus maniry hoazy.

 Jereo koa 

 Cucumis

 Citrullus